<classify> Nairobi, Kenya WAKATI harakati za kutaka kumngoa Naibu Rais wa Kenya, WilliamRuto kwa tuhuma za ufi sadi zikishika kasi, Kiongozi wa Chama cha ODM, Raila Odinga,amesema hafurahishwi na mwandani wake, Seneta wa Siaya James Orengo kuongozampango huo. Odinga anahisi harakati na matamshi ya Orengo yanaweza kuathiriuhusiano baina yake na Rais Uhuru Kenyatta na inasemekana amewaambia wabunge waODM kujitenga naye. Odinga amekasirishwa zaidi na kauli ya Orengo kuwa, yeye naRais Kenyatta wako katika mpango wa siri wa kisiasa, kufuatia mwafaka wao wa Machi 9, 2018. Siku moja tu baada ya Orengo kutoboa kuhusu mpango huo, Odingaalimtuma mwenyekiti wa ODM John Mbadi kufafanua ukweli wa mambo. Nataka kufafanua kwa uwazi na uhakika kuwa, ODM haijaunda muunganowowote na chama ama mtu yeyote. Maoni mengine yoyote ya kukinzana na haya yachukuliwekuwa ya mtu binafsi, Mbadi alisema katika majengo ya Bunge wiki mbilizilizopita. Inasemekana Rais Kenyatta pia hakufurahishwa na matamshi ya senetahuyo, hasa aliposema kuwa alikutana naye kwa saa nne. Matamshi hayo yalipandisha joto katika kambi ya Naibu Rais, ambapowafuasi wake wanahisi ni Rais anajaribu kumhujumu Dk Ruto, kinyume namakubaliano yao kuwa angemuunga mkono baada ya kukamilisha muhula huu wakemwaka 2020. Ujumbe wa Orengo umetoa fursa kwa Dk. Ruto na kambi yakekuendelea kukosoa mwafaka baina ya Rais Kenyatta na Odinga, wakisema ulilengakumzuia Ruto kuingia Ikulu. Mzozo huu ulianza mwaka jana kabla ya Rais Kenyatta kuzuruNyanza wakati Orengo alipowaongoza viongozi wa eneo hilo kudai watuwalioathiriwa wakati wa uchaguzi uliopita wafi diwe. Odinga hakufurahishwa na wito huo, akisema haukuwa muda mwafakawa kujadili mambo hayo. Uhuru amekubali kufanya kazi nasi na mambo mengine kama hayayanaweza kusuluhishwa ndani si kwa mikutano ya hadhara. Huu si wakati wa uanaharakati, tumejaribu hiyo njia nahaikufanya kazi, kwanini tusijaribu mbinu nyingine, Raila alikaririwa akiwaelezaviongozi wa eneo hilo wakati wa ziara ya Kenyatta. Kwa mujibu wa vyanzo vya habari ndani ya ODM, Odinga alimtakaOrengo kumweleza sababu ya kusukuma ajenda ya kumngoa Naibu Rais na faida atakayopata.  <topic>: kimataifa 